उनका आठवीं तक स्कूल तो उनके कस्बे में ही था। पर जब वो 13-14 साल का हुआ और नौंवीं कक्षा में पहुँचा, तब शहर के स्कूल जाने लगा। बस चलती थी लेकिन अनियमित थी और बहुत भरी रहती थी। टेम्पो भी ऐसे ही भरे हुए जगह-जगह रुकते, भट-भट करके चलते थे और ये सब किराया लेते थे, और बच्चों का जैसा रहता था कि किराए के पैसे बचा के कुछ खा पी लो, तो ये और इसके दोस्त अक़्सर शहर के स्कूल और कस्बे के बीच जा रहे किसी वाहन से लिफ़्ट ले लेते थे, कोई ट्रैक्टर, टॉली, कोई जीप, या कोई ट्रक।